**HRADNÉ MÚZEUM VO FIĽAKOVE**

**Hlavná ul. 14., 986 01 Fiľakovo**

**–––––––––––––––––––––––––––––––––––––––––––––––––––––––––––––––––––––––––––**

**Správa o činnosti HMF v roku 2014**

**A, Riadenie organizácie, organizačné a personálne zabezpečenie**

Hradné múzeum vo Fiľakove (HMF) vzniklo v roku 2007. Je príspevkovou organizáciou, ktorá je svojim rozpočtom zapojená na rozpočet mesta Fiľakovo od začiatku r. 2008. Koncom roka 2011 boli k HMF pričlenené ako oddelenia Mestská knižnica vo Fiľakove a Novohradské turisticko-informačné centrum. Inštitúcia si zachovala pôvodný názov, ale od 15. decembra 2011 vykonáva popri múzejnej činnosti a ochrane kultúrneho dedičstva aj knižničnú činnosť a poskytuje aj turisticko-informačné služby. Zlúčením dostala do správy aj ďalšie dve budovy, takže od decembra 2011 spravuje okrem hradného areálu, časti Vigada (mestské múzeum s depozitármi vo dvore) aj druhé krídlo budovy (divadelnú sálu s prislúchajúcimi priestormi), i areál Novohradského turisticko-informačného centra. Po reorganizácii HMF zabezpečuje správu 2,6 hektárového územia v centre mesta a budov troch komplexov s celkovou rozlohou vyše 2.000 metrov štvorcových.

Hlavná činnosť HMF sa člení na dve oblasti:

1. Hospodársko-správna činnosť zabezpečovaná pre všetky oddelenia riaditeľstvom HMF

2. Odborné činnosti zabezpečované troma oddeleniami:

a, múzejná činnosť a ochrana kultúrneho dedičstva – Hradné múzeum a Mestské vlastivedné múzeum

b, knižničná činnosť – Mestská knižnica

c, poskytovanie turisticko-informačných služieb – Novohradské turisticko-informačné centrum

Na svoju činnosť môže HMF používať aj zisk z podnikateľskej činnosti po zdanení v rozsahu oprávnenia schváleného zriaďovateľom (malá predajňa suvenírov na hrade a v NTIC).

Najvyšší evidenčný počet zamestnancov v roku 2014 bolo 12 – vo fyzických osobách 13, väčšina v kumulovaných funkciách.

|  |  |  |  |  |  |  |  |
| --- | --- | --- | --- | --- | --- | --- | --- |
| **Múzejná činnosť** | | **Knižničná činnosť** | | **Turisticko-informačné služby** | | **Hospodársko-správna činnosť** | |
| Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb |
| 6 | 7\* | 3 | 3 | 1 | 2\* | 2 | 2 |

\* Archeologička pracovala na pol úväzku ako odborný zamestnanec múzea a na pol úväzku ako referentka cestovného ruchu NTIC. Lektorka na hrade pracovala sezonálne na polovičný úväzok.

Koncom roka 2014 nastali zmeny v organizačnej štruktúre zamestnacov, nakoľko riaditeľ múzea bol zvolený do funkcie primátora mesta. Osobou dočasne poverenou vedením sa stala zástupkyňa riaditeľa. Ďalšie zmeny nastali aj v Mestsekej knižnici, kde sa pracovný pomer knihovníčky s 0,60 úväzkom zmenil na celý úväzok a pracovná zmluva administratívnej pomocníčky vypršala koncom mesiaca júl. Preto ku koncu roka 2014 bol evidenčný počet zamestnancov 10 – vo fyzických osobách 11.

|  |  |  |  |  |  |  |  |
| --- | --- | --- | --- | --- | --- | --- | --- |
| **Múzejná činnosť** | | **Knižničná činnosť** | | **Turisticko-informačné služby** | | **Hospodársko-správna činnosť** | |
| Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb | Počet úväzkov | Počet fyzických osôb |
| 5 | 6\* | 2 | 2 | 1 | 2\* | 2 | 2 |

\* Archeologička pracovala na pol úväzku ako odborný zamestnanec múzea a na pol úväzku ako referentka cestovného ruchu NTIC. Lektorka na hrade pracovala sezonálne na polovičný úväzok.

Kurátormi zbierok boli v r. 2014: riaditeľ, archeologička a mimo turistickej sezóny aj lektorka z hradu. Jeden z kmeňových sprievodcov HMF na hrade bol zamestnávaný stále sezónne len počas trvania hlavnej turistickej sezóny na 0,5 úväzku. Takéto hromadné kumulovanie odborných a obslužných funkcií neprispieva kvalite vykonávania zverených úloh, ale za daných podmienok fungovania je jedinou možnou alternatívou. Nerovnomerné rozvrhnutie pracovného času väčšiny pracovníkov kvôli víkendovým službám na hrade znemožňuje konanie spoločných pracovných porád. Komunikáciu medzi oddeleniami sťažuje aj fakt, že kancelárie sú v troch objektoch vzdialených od seba 200 metrov. Personálne nedostatky pretrvávajú hlavne na oddelení knižničnej činnosti a turisticko-informačných služieb. Úradné hodiny vie HMF na daných oddeleniach pokryť v prípade uplatňovania dovoleniek iba zastupovaním z jedného oddelenia na druhé – kvôli odlišnosti vykonávaných prác však takáto prax nie je vyhovujúca.

Cez Úrad práce, sociálnych vecí a rodiny v Lučenci zabezpečovalo HMF absolventskú prax dvom absolventom v Mestskej knižnici a na Fiľakovskom hrade (v termíne január – jún 2014) a trom absolventom v Mestskej knižnici (v termíne november – december 2014). V knižnici bola zamestnaná aj pomocná administratívna pracovníčka s vysokoškolským vzdelaním v rámci projektu ÚPSVaR „Podpora zamestnávania nezamestnaných v samospráve“ (august 2013 – júl 2014). Pomocou národného projektu úradu práce „Podpora zamestnanosti uchádzačov o zamestnanie – príspevok na podporu udržania zamestnancov s nízkymi platmi“ bola v HMF zamestnávaná aj jedna upratovačka do konca mesiaca január 2014 (obdobie trvania projektu február 2012 – január 2014).

**B, Múzejná činnosť a ochrana kultúrneho dedičstva – Hradné múzeum a Mestské vlastivedné múzeum**

**I. Ochrana zbierkového fondu a zverených budov**

V roku 2014 z vlastných zdrojov zabezpečilo HMFobnovu troch existujúcich terénnych schodísk v areáli Fiľakovského hradu, ktoré boli za hranicou životnosti. Konkrétne sa jedná o schodisko na Dolnom hrade vedúce ku vstupu do Bebekovej bašty, schodisko na Strednom hrade vedúce do Horného hradu a schodisko na Hornom hrade vedúce do najvyššieho nádvoria. Stabilitu schodísk na sypkom podklade zabezpečil pevný panel schodiskového ramena, kotvený cez pásoviny do betónových pätiek, vytvorených v sťažených podmienkach hradnej zrúcaniny.

## Z vlastných prostriedkov zabezpečilo HMF aj opravu fasády Mestského vlastivedného múzea. Išlo o obnovu fasády budovy, ktorá zahŕňala opravu poškodených častí a povrchovú úpravu celej fasády budovy novým náterom.

## Hradné múzeum vo Fiľakove naďalej nemá vlastnú konzervátorskú resp. reštaurátorskú dielňu a inštitúcia nemá ani možnosť zamestnávať odborníka s patričným vzdelaním. Tieto úlohy zabezpečuje HMF dodávateľsky. Z vlastných zdrojov inštitúcie sa podarilo zreštauroval vyrezávaný sekretár s poľovníckym motívom a dva svadobné hrnce, ktoré sa stali súčasťou stálej expozície Mestského vlastivedného múzea.

Na zabezpečenie vhodných klimatických podmienok vo výstavných priestoroch Mestského vlastivedného múzea prebiehla úspešná implementácia projektu zo získanej dotácie z Ministerstva kultúry SR. Osadením lokálnych klimatizačných jednotiek v uvedených výstavných priestoroch sa dosiahla prijateľná vnútorná klíma vhodná tak pre trvalé umiestnenie exponátov dlhoplánovanej stálej expozície, ako aj z hľadiska návštevníkov múzea. Chladenie vzduchu vybraných miestností bolo riešené pomocou kompaktných stropných kazetových jednotiek, ktorých požadovaný chladiaci výkon je zabezpečený pomocou centrálnej vonkajšej chladiacej jednotky umiestnenej vo dvorovej časti pred severnou fasádou budovy.

Vybavenosť priestorov HMF elektronickým protipožiarnym systémom (EPS) a elektronickým zabezpečovacím systémom (EZS) v r. 2014:

|  |  |  |  |
| --- | --- | --- | --- |
|  | **Plocha [m2]**:  Stav 2013 | **EPS:** | **EZS:** |
| Expozičné priestory: | 360,52 | áno | áno |
| Výstavné priestory: | 312,69 | čiastočne | áno |
| Depozitárne priestory: | 127,50 | nie | áno |
| Pracovne: | 79,49 | nie | áno |
| Iné priestory: | 315,45 | nie | čiastočne |
| Spolu: | 1195,65 |  | |

Keďže projekt podaný na pokračovanie rekonštrukčných prác a archeologického výskumu dolného hradu na väčšej ploche nebol v grantovom systéme MK SR podporený, stavebné práce na hrade boli v predmetnom roku prerušené. Kratší archeologický výskum bol zrealizovaný v spolupráci s Archeologickým ústavom SAV v období 21.07.2014 - 08.08.2014.

**II. Akvizičná činnosť (nadobúdanie zbierkových predmetov), odborná evidencia, revízia zbierkového fondu**

Komisia na tvorbu zbierok HMF zasadala v r. 2014 raz. Zbierky HMF sa rozšírili o 298 nových prírastkov (448 kusov), z toho bolo 21 (24 kusov) získaných kúpou, 37 (66 kusov) darom a 240 (358 kusov) prevodom. Celkový zbierkový fond obsahoval ku koncu roka 2014 9.103 kusov zbierkových predmetov vedených pod 2.159 prírastkovými číslami. Ďalšia časť zbierok prevzatých od právneho predchodcu inštitúcie, Mestského vlastivedného múzea, je stále vedená v Registračnej knihe HMF.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Prírastky spolu: | | Kúpa: | | Dar: | | Vlastný výskum: | | Prevod: | |
| Odbor: | prír. č.: | ks: | prír. č.: | ks: | prír. č.: | ks: | prír. č.: | ks: | Prír. č.: | ks: |
| Archeológia | 0 | 0 | 0 | 0 | 0 | 0 | 0 | 0 | 0 |  |
| História | 189 | 258 | 14 | 17 | 33 | 61 | 0 | 0 | 142 | 180 |
| Etnografia | 105 | 186 | 5 | 5 | 4 | 5 | 0 | 0 | 96 | 176 |
| Dejiny umenia | 2 | 2 | 2 | 2 | 0 | 0 | 0 | 0 | 0 | 0 |
| Spoločenské vedy spolu | 296 | 446 | 21 | 24 | 37 | 66 | 0 | 0 | 238 | 356 |
| Zoológia | 2 | 2 | 0 | 0 | 0 | 0 | 0 | 0 | 2 | 2 |
| Prírodné vedy spolu | 2 | 2 | 0 | 0 | 0 | 0 | 0 | 0 | 2 | 2 |
| PRÍRASTKY SPOLU: | 298 | 448 | 21 | 24 | 37 | 66 | 0 | 0 | 240 | 358 |

Do zbierok HMF boli v roku 2014 získané:

**Darom:** okrem iných, prelamovaný pastiersky vešiak – palócka prelamovaná drevorezba z prelomu 19. a 20. stor.; morálne osvedčenie 18 ročného Pála Tótha, vydané 4. júla roku 1904 vo Fiľakove; prachovnica z kaštieľa Koháryovcov; obuvnícke náradia z pozostalosti fiľakovských obuvníckych rodín; dóza na hostie z rímskokatolíckeho kostola vo Fiľakovských Biskupiciach; Bursa – kapsa na zložený korporál z fiľakovského rímskokatolíckeho kostola; miniatúra maľovaná na kosti nosaná ako medailón, atď.

**Kúpou:** okrem iných, zasklený biely kredenc z medzivojnového obdobia; drevený stôl s vyrezávanými nohami a drevené stoličky zdobené intarziou; liatinová kachla z fiľakovskej továrne (1912-1927); čadičové opracované predmety z oblasti Medvešského pohoria z 1. pol. 20. stor.; akvarel Ľudovíta Cseha s tematikou Fiľakovského hradu; pečatidlo obce Konrádovce z roku 1905, atď.

**Prevodom:** prevodom sa do zbierkového fondu HMF dostalo niekoľko veľmi hodnotných predmetov zo starých zbierok Mestského múzea, ktoré sa stali súčasťou novootvorenej stálej expozície Mestského vlastivedného múzea. Podrobný zoznam týchto predmetov sa nachádza v Zázname zo zasadnutia pre tvorbu zbierok č. 1/2014.

Odborne skatalogizovaných bolo v roku 2014 5309 zbierkových predmetov (prevažne paleontologických nálezov a minerálov) a v dokumentačnom systéme ESEZ blo v prvostupňovej evidencii spracovaných 448 ks zbierkových predmetov. Kým v roku 2013 mala inštitúcia druhostupňovo spracovaných len 35,19% svojich zbierok, v roku 2014 nastalo zlepšenie a spracovanosť sa zvýšila na 57,80%. Inštitúcia postupuje s katalogizáciou pomaly jednak kvôli nedostatku odborného personálu a na druhej strane kvôli hromadne kumulovaným funkciám zamestnancov. Situáciu sa snaží HMF preklenúť presnými popismi zbierkových predmetov v prvostupňovej evidencii.

Celkový počet kníh v elektronicky evidovanej odbornej knižnici HMF vedenej v programe KIS MASK bol ku koncu roku: \* kusov. Knižničné jednotky sú označené čiarovými kódmi a informácie o knižnici sú on-line prístupné cez internetovú stránku Slovenskej národnej knižnice.

\* doplniť

**III. Expozičná a výstavná činnosť, pohyb zbierok**

V Bebekovej veži má HMF sprístupnené dve stále expozície: archeologicko-historickú a paleontologickú. V roku 2014 bola vydaná prepracovaná verzia dvojjazyčného sprievodcu k stálej expozícii „Stáročia Fiľakovského hradu“ v maďarskom (600 ks) a slovenskom (600 ks) jazyku. V septembri bola sprístupnená dlhoplánovaná nová stála expozícia Mestského vlativedného múzea s názvom: „Od fiľakovskej palmy k svetoznámemu kohútovi“. Realizácii expozície predchádzala dlhodobá príprava nielen kontextu samotnej výstavy, ale aj akvizícia a reštaurovanie zbierkových predmetov, a príprava výstavných priestorov so zabezpečením vhodných klimatických podmienok pre exponáty, finacovaná prevažne z dotácií MK SR. V roku 2014 sa okrem novej stálej expozície MVM nainštalovalo HMF 13 výstav vo vlastných priestoroch, 1 výstavu v Tekovskom múzeu v Leviciach s názvom: „Predstavuje sa Hradné múzeum vo Fiľakove“ a uskutočnilo 2 reprízy výstavy s názvom: „Bronzová doba na území historického Novohradu a Gemera-Malohontu“ v Gemersko-malohontskom múzeu v Rimavskej Sobote a v Baníckom múzeu v Rožňave.

***Expozície HMF v roku 2014:***

|  |  |  |  |  |  |
| --- | --- | --- | --- | --- | --- |
| **Názov expozície** | **Adresa** | **Rok** | **Druh** | **Úpravy** | **Katalóg** |
| Od fiľakovskej palmy k svetoznámemu kohútov | Fiľakovský hrad  Hlavná ul 14,  98601 Fiľakovo | 2014 | spoločenskovedná |  | nie |

***Výstavy HMF v roku 2014:***

|  |  |  |  |  |  |  |  |
| --- | --- | --- | --- | --- | --- | --- | --- |
|  | Názov výstavy: | Autori: | Miesto inštalácie: | Trvanie: | Pôvodnosť: | Odbor: | Plocha: |
| 1. | NAUTICA – História uhorskej kráľovskej námorníckej akadémie | J. Horváth | galéria Mestského vlastivedného múzea | 7. 2. 2014 – 28. 3. 2014 | dovezená | spoločenskoved. | 47 |
| 2. | Dámska meštianska móda v 19. storočí | E. Kerényi | Hrad - Bebekova veža - 4. podlažie | 14. 3. 2014 – 11. 5. 2014 | prevzatá | spoločenskoved. | 116 |
| 3. | Ľudové kroje Sedmohradska | M. Konthur | Hrad - Bebekova veža - 5. podlažie | 14. 3. 2014 – 11. 5. 2014 | dovezená | spoločenskoved. | 116 |
| 4. | Ľudia a kroje - Olejomaľby Gabriela Kuráka | G. Kurák | galéria Mestského vlastivedného múzea | 4. 4. 2014 – 2. 5. 2014 | prevzatá | spoločenskoved. | 47 |
| 5. | Víťazstvá a prehry – Slovenský šport 1993-2012 | Z. Letenayová | galéria Mestského vlastivedného múzea | 7. 5. 2014 – 18. 7. 2014 | prevzatá | spoločenskoved. | 47 |
| 6. | Klasici novohradského výtvarného umenia v 20. storočí | Kurátori zbierok NMG a MBD | Mestské vlastivedné múzeum, Fiľakov | 17. 5. 2014 – 27. 6. 2014 | prevzatá | spoločenskoved. | 100 |
| 7. | Krása kachlíc | M. Kvietok | Hrad - Bebekova veža - 4. podlažie | 17. 5. 2014 – 14. 9.2014 | prevzatá | spoločenskoved. | 116 |
| 8. | Smaltovnícky a sklársky priemysel Novohradu | A. Agócs, G. Illés | Hrad - Bebekova veža - 5. podlažie | 17. 5. 2014 – 14. 9.2014 | vlastná | spoločenskoved. | 116 |
| 9. | Mojimi očami - Fotografická výstava M. Mesiarika | M. Mesiarik | galéria Mestského vlastivedného múzea | 25. 7. 2014 – 24. 10. 2014 | vlastná | spoločenskoved. | 47 |
| 10. | Miniatúrne dejiny – Cínoví vojaci od staroveku po II. svetovú vojnu | J. Zsember | Hrad - Bebekova veža - 4. podlažie | 19. 09. 2014 – 15. 11. 2014 | dovezená | spoločenskoved. | 116 |
| 11. | Vayszada + 8 – Fiľakovo a Lučenec na fotografiách po 50 rokoch | HMF | Hrad - Bebekova veža - 5. podlažie | 19. 09. 2014 – 15. 11. 2014 | vlastná | spoločenskoved. | 116 |
| 12. | Medzi oblakmi – fiľakovské letisko slávnej pamät | HMF | galéria Mestského vlastivedného múzea | 29. 10. 2014 – 03. 12. 2014 | vlastná | spoločenskoved. | 47 |
| 13. | Mojim národom – Príbehy z veľkej vojny | Kurátori zbierok SNM | galéria Mestského vlastivedného múzea | 10. 12. 2014 – 28. 2. 2015 | prevzatá | spoločenskoved. | 47 |
| 14. | Predstavuje sa Hradné múzeum vo Fiľakove | HMF | Tekovské múzeum v Leviciach | - | vlastná | spoločenskoved. | - |
| 15. | Bronzová doba na území historického Novohradu a Gemera-Malohontu | Václav Furmánek, Dana Marková, Viktória Tittonová | Gemersko-malohontské múzeum v Rimavskej Sobote, Banícke múzeum v Rožňave | - | repríza | spoločenskoved. | - |
| SPOLU: 16 výstav | | | | | | | |

HMF spolupracovalo v súvislosti s realizáciou aktuálnych výstav otvorených roku 2014 s nasledovnými subjektmi zo SR: Novohradské múzeum a galéria (Lučenec), Gemersko-malohontské múzeum (Rimavská Sobota), Banícke múzeum (Rožňava), Slovenské národné múzeum - Múzeum Betliar, Múzeum telesnej kultúry v Slovenskej republike (Bratislava), Záhorské múzeum (Skalica), Slovenské národné múzeum - Múzeum kultúry Maďarov na Slovensku, Vlastivedné múzeum (Galanta), Slovenské národné múzeum – Múzeum Červený Kameň, Trenčianske múzeum (Trenčín), Krajský pamiatkový úrad Banská Bystrica, Slovenské národné múzeum – Archeologické múzeum (Bratislava), Stredoslovenské múzeum (Banská Bystrica), Národná banka Slovenska – Múzeum mincí a medailí (Kremnica), Múzeum mesta Bratislavy, Oravské múzeum P.O. Hviezdoslava (Dolný Kubín), Liptovské múzeum (Ružomberok), Železiarne Podbrezová, a.s., insitný maliar Gabriel Kurák (Lučenec) a zo zahraničia:Dornyay Béla Múzeum (Salgótarján, MR), a súkromný zberateľ a námorný kapitán József Horváth (Veresegyház, MR), súkromná zberateľka Mária Konthur (Budapešť, MR). Výstavný program múzea bol zameraný na rôzne oblasti múzejnej práce od prírodných vied, cez históriu a národopis až k dejinám umenia a súčasnému umeniu. Celoročný plán krátkodobých výstav sa zrealizoval na 123%.

HMF zorganizovalo múzejnopedagogické programy počas celého roka tak k výstavám v Bebekovej bašte ako aj v MVM – programy pripravil: Marian Mesiarik, múzejný pedagóg inštitúcie. Na 11 dielňach sa zúčastnilo spolu 406 študentov.

Zbierkové predmety HMF boli použité na troch výstavách inštitúcie.

***Celková návštevnosť hradu a stálych expozícií za posledných sedem rokov:***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** | **2014** |
| **Fiľakovský hrad a expozícia** | 16.542 | 20.332 | 16.441 | 18.915 | 16.491 | 16.953 | 20.714 |
| Expozícia a výstavy MVM | 789 | 2.532 | 792 | 567  (po rekonštrukcii bola otvorená iba od 12. 9. 2011) | 3 613 | 3.054 | 1956 |
| **Hrad a Mestské múzeum spolu** | 17.331 | 22.864 | 17.233 | 19.482 | 20.104 | **20.007** | **22.670** |

***Vývoj návštevnosti a výnosu zo sprístupňovania hradu za posledných sedem rokov:***

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | **2014** |
| **Celková návštevnosť** | 16.542 | 20.332 | 16.441 | 18.915 | 16 491 | 16.953 | **20.714** |
| **Platiaci návštevníci** | 14.342 | 13.828 | 14.123 | 14.156 | 14.422 | 12.871 | **16.468** |
| **Výnos** | 17.734€ | 20.467,4 € | 21.001,9 € | 23.551 € | 26.810,45 € | 23.835  € | **29.958**  **€** |

Turistická sezóna na hrade v roku 2014 bola od založenia HMF doteraz najúspešnejšia. Počet platiacich návštevníkov v roku 2014 v porovnaní s rokom 2013 narástol o 18% aj napriek tomu, že došlo k zníženiu počtu vydaných kultúrnych poukazov Ministerstvom kultúry SR (na osobu 4 ks). Priaznivé počiasie, ale pravdepodobne aj situácia, ktorá nastala v roku 2012 v neďalekej, turisticky navštevovanej Krásnej Hôrke, sa podpísala na zvýšenej návštevnosti Fiľakovského hradu. Celkový počet neplatiacich návštevníkov bol na hrade a v Mestskom vlastivednom múzeu: 5805. Do tohto počtu sú zarátaní všetci návštevníci do 6 rokov a nad 70 rokov (podľa platného cenníka), hostia mesta (delegácie, členovia súborov vystupujúcich v meste), návštevníci podujatí HMF s voľným vstupom - vernisáže výstav a Noci múzeí, a podľa osobitnej dohody s vedením OZ Koháry aj návštevníci hlavného sobotňajšieho programu Historických hradných hier, ktorí mali po prenajatí areálu občianskym združením voľný vstup na hrad počas trvania podujatia (v rámci marketingu inštitúcie). Študenti a pedagógovia šiestich škôl, ktorí si zakúpili ročné permanentky z kultúrnych poukazov MK SR, sú započítaní raz ako platiaci a pri ostatných návštevách ako neplatiaci. Výnosy generované využívaním kultúrnych poukazov nie sú vykázané v príjmoch získaných zo vstupeniek, sú zahrnuté medzi finančné prostriedky získané zo štátnych grantových systémov pri prehľade projektov.

**IV. Vedecko-výskumná, metodická a prednášková činnosť**

V r. 2014 riešilo HMF tri vedecko-výskumné úlohy:

|  |  |  |  |  |
| --- | --- | --- | --- | --- |
| Názov úlohy: | Riešitelia: | Trvanie: | Odbor: | Výstup: |
| Výskum dolného hradu | Mgr. Viktória Tittonová, PhD. | 2011 – dlhodobá úloha | archeológia | Akvizícia, článok v odb. tlači |
| Migračné toky novohradských kamenárov | Mgr. Attila Agócs, PhD. | 2012 - dlhodobá úloha | etnografia | Monografia, scenár výstavy |
| Obdobie II. svetovej vojny vo Fiľakove a jeho okolí | Gábor Illés | 2014 - dlhodobá úloha | história | iné |

Výskum dolného hradu vykonávali dodávateľsky zamestnanci Vysunutého pracoviska Archeologického ústavu Slovenskej akadémie vied (SAV) vo Zvolene. Mgr. Viktória Tittonová, PhD. spolupracovala na výskume ako zamestnankyňa HMF a bola aj spoluautorkou výskumnej správy, pomocných robotníkov zabezpečilo Mesto Fiľakovo cez program aktivačných prác. Výskumu sa v rámci Tábora skrášľovania hradu zúčastnili aj žiaci vyšších ročníkov ZŠ a žiaci stredných škôl zo Slovenska a Maďarska. Počas výskumnej sezóny 2014 sa skúmali nálezové situácie vrámci pravekých sídliskových vrstiev na úseku 5 – 7 m Sondy I/11. Rozlíšilo sa niekoľko subhorizontov uvedenej vrstvy, kde pravažoval praveký nálezový materiál, fragmenty eneolitickej keramiky neskorobadenskej skupiny Ózd, štiepaná kamenná industria a prasleny, ale aj zvyšky sladkovodných mušlí a zvieracích kostí. V rámci výskumu „Migračných tokov novohradských kamenárov“, realizovaného bývalým riaditeľom HMF Mgr. Attilom Agócsom, PhD., sa dokumentovali „oral history“ rozhovory s informátormi z okolitých obcí zasiahnutých migračnými vlnami talianských kamenárov v 20. stor. a získal sa hodnotný materiál (opracované čadičové kamene, ktoré sa stali súčasťou zbierkového fondu HMF, dobové dokumenty a fotografie). Výstupom tohto výskumu sa stala výstava s názvom: „Kamenári a kamené kvety“, realizovaná v MVM v roku 2015.

Zväz múzeí na Slovensku každoročne usporiada odborné podujatie ***„Festival múzeí“***. 11. ročník podujatia v roku 2014 zorganizovalo HMF na nádvorí Fiľakovského hradu v spolupráci s Novohradskm múzeom a galériou v Lučenci. Na podujatí prezentovalo svoju činnosť, názory a problémy tridsaťtri múzeí zo Slovenska a takmer 220 múzejníkov. Zúčastnili sa aj zástupcovia Ministerstva kultúry SR a hostia z partnerských organizácií zo zahraničia – Asociace muzeí a galerií ČR aPulszkého spoločnosť z Maďarska. Múzeum poskytovalo odbornú pomoc študentom i odborníkom, priebežne prebiehali odborné konzultácie: k bakalárskym prácam, k diplomovým prácam a k individuálnym výskumom. Odborní zamestnanci (Agócs, Tittonová) vypracovali spolu 1 monografiu, 2 odborné štúdie a 1 článok v odbornej tlači.

***\*Aktívna účasť na konferenciách a seminároch organizovaných inou inštitúciou***

**V. Kultúrno-vzdelávacia a edičná činnosť, propagácia, spolupráca a styk s verejnosťou**

***a, Kultúrne podujatia organizované inštitúciou***

1.Deviaty ročník podujatia „Palócka Veľká noc“ bol usporiadaný v spolupráci s OZ Pro Gaudio a ďalšími miestnymi OZ a inštitúciami. Medzi vystupujúcimi bol Detský folklórny súbor Malá Rakonca, finalisti súťaže „Fölszállott a páva 2012“ , členovia Folklórneho súboru Kincső, skupina Gereben Zenekar, Kerek Perec Egylet a hudobná skupina Besh o droM. Podujatia sa zúčastnilo 1200 návštevníkov.

2.Siedmy ročník Noci múzeí na fiľakovskom hrade – odštartoval otvorením troch aktuálnych výstav v Mestskom vlastivednom múzeu a v Bebekovej veži („Klasici novohradského výtvarného umenia v 20. storočí“, „Smaltovnícky a sklársky priemysel Novohradu“, „Krása kachlíc“). V rámci sprievodného programu sa uskutočnilo premietanie archívnych filmov niekdajšieho Filmového krúžku pri Závodnom klube vo Fiľakove z rokov 1967-1972 v MVM. V kazemate Fiľakovského hradu s konala Prednáška Jozefa Puntigána: „Csontváry a Novohrad“, v areály vystúpila historická šermiarska skupina Börzsönyi Nehézgyalogosok z MR a vokálna hudobná skupina For You Acapella. Návštevníci mali možnosť si pozrieť aj plenérové predstavenie Divadla Teatr Formy /Wroclaw, Poľsko/: Bitka pôstu s karnevalom, vyskúšať gravírovanie skla, výrobu kachlíc a smaltovaných šperkov, a zúčastniť sa animačného programu Historickej skupiny Defensores z Fiľakova.

Podujatia sa zúčastnilo na dvoch miestach vyše 600návštevníkov.

3. Deň detí na Fiľakovskom hrade – usporiadalo HMF v spolupráci s Centrom voľného času Iuvenes, 47. Skautským zborom Štefana Koháryho a OZ Pro Gaudio. Okrem ukážok Policajného zboru SR, Hasičského a záchranného zboru, Ozbrojených síl SR, Vojenskej polície čakali na záujemcov maľovanie na tvár, hra na flašinet, tvorivé dielne, ukážky bojového umenia, historických zbraní a kynológie. Vystúpilo aj košické bábkové divadlo Tomáša Plaszkyho, umelecké súbory miestnych škôl a združení, detský folklórny súbor Szederinke a Jánošík, historická skupina Defensores z Fiľakova a Ricasso zo Zvolena. Pre deti boli pripravené aj súťaže šikovnosti, prekážková dráha a lukostreľba.

Hradný areál navštívilo 300 ľudí.

***b, Spoluorganizátorstvo a spolupráca na príprave podujatí externých organizátorov*** HMF bolo aktívnym spoluorganizátorom viacerých podujatí konajúcich sa na hrade a v podhradí: Tábor Geoparku Novohrad-Nógrád, Historické hradné hry, Palócke dni, Tábor skrášľovania hradu.

Divadelno-tanečný workshop Vyšehrad bez bariér **–** sa na Fiľakovskom hrade zorganizoval v roku 2014 prvý krát. Nadvojtýždňovom workshope divadla, tanca a spevu sa zúčastnili mladí záujemcovia zo štátov Vyšehradskej štvorky. Hlavnými organizátormi workshopu boli [Artové sdružení Cylindr](http://www.hanastrbova.wbs.cz/Divadelni-spolek-CYLINDR.html) z Ostravy (ČR), [Stowarzyszenie Teatr Formy](http://www.pantomima.pl) z Wroclavu (PL), [Lélekpendítők Társasága](http://www.lelekpenditok.hu) zo Salgótarjánu (HU) a [Základná umelecká škola](http://www.hanastrbova.wbs.cz/Divadelni-spolek-CYLINDR.html) z Rimavskej Soboty. Miestnymi partnermi boli Hradné múzeum vo Fiľakove, Mesto Fiľakovo, Miestna organizácia Csemadoku a Dom Matice slovenskej vo Fiľakove. Výstupom workshopu bolo verejné predstavenie diela „Zahynul kôň pod kalinou“, na motívy rovnomennej balady A. S. Puškina.

V hradnom areáli sa formou prenájmu zrealizovalo v r. 2014 jedno podujatie (Fiľakovské historické hradné hry – OZ Koháry). Externým organizátorom ďalších podujatí bol poskytnutý hradný areál bezplatne (Guľášový festival – Strana maďarskej koalície, Deň geoparku - ZPO Geopark Novohrad-Nógrád, Palócke dni – MsKS Fiľakovo, Stretnutie hudobníkov – Július Kalcso).

***c, Propagácia***

V r. 2014 pokračovalo HMF vo zvyšovaní propagačných aktivít týkajúcich sa hradu a podujatí v hradnom areáli. E-mailom sa rozosielali pozvánky širokému okruhu záujemcov. Komunikácia s médiami prebiehala osobne i formou tlačových správ pripravovaných riaditeľom HMF a referentkou NTIC a rozosielaných širokému okruhu predstaviteľov printových a elektronických médií, i informačných portálov. HMF pravidelne spolupracovalo s tlačovými agentúrami a médiami: Kam do mesta, Új Szó, Rekus, Szabad Újság, Fiľakovské zvesti – Füleki Hírlap, Pátria Rádió, Rádio Regina BB, TV LocAll, Duna TV, STV2 - vysielanie v maďarskej reči a www.hirek.sk. Informácie o aktivitách HMF sa objavili aj v médiách: Pravda, Nový Čas, Novohradské noviny, Novinky Lučenec, Túrabakancs 2014 (HU), Nógrád Megyei Hírlap (HU), Kossuth Rádió (HU), Gazdasági Rádió (HU), Szent István Rádió – Eger (HU), Európa Rádió (HU), TV Markíza, TV JOJ, MTV 1 (HU). HMF má platenú podstránku na portáli www.muzeum.sk, je webmastrom spoločnej dvojjazyčnej stránky novohradských hradov: www.neograd.eu. Vlastná internetová stránka HMF fungujúca v dvoch jazykových mutáciách (www.hradfilakovo.sk a [www.fulekivar.sk](http://www.fulekivar.sk)) vytvára priestor pre všetky štyri organizačné zložky inštitúcie (hrad, mestské múzeum, mestská knižnica, NTIC) a sprístupňuje aj on-line katalóg knižnice. HMF pokračovalo aj v aktivitách na poli „web2 marketingu“ - okruh virtuálnych "priateľov" inštitúcie na Facebooku dosiahol koncom roka 2014 približne 3000 osôb. Inštitúcia spolupracovala s OZ Koháry pri zabezpečovaní propagácie Fiľakovských historických hradných hier. Počet pozvánok rozoslaných e-mailom (direct mailing) za rok: 2.985, počet článkov publikovaných v tlači za rok: 35, príspevky v elektronických médiách (TV a rozhlas): 36, propagácia na internete: 185 príspevkov.

**VI. Granty a dotácie**

Na rok 2014 bolo vypracovaných celkom 5 múzejných projektov, z toho boli 3 úspešné. Celková suma získanej dotácie na podporu múzejnej činnosti za rok: 20.196,- €:

1. "Zabezpečenie klimatických podmienok v expozičných priestoroch Mestského vlastivedného múzea vo Fiľakove" - grantový systém MK SR – schválená dotácia: 25.014,- €

2. "Vybavenie archeologického pracoviska HMF základnou technickou výbavou do terénu" - grantový systém MK SR – schválená dotácia: 800,- €

3. HMF sa zapojilo do grantového systému MK SR ako prijímateľ kultúrnych poukazov (dotácia príde formou preplatenia prijatých poukazov) - predpokladaná dotácia: min. 3.214,- €

**C, Knižničná činnosť – Mestská knižnica**

***I. Organizačné, personálne a technické zabezpečenie knižnice***

Mestská knižnica vo Fiľakove je organizačnou súčasťou Hradného múzea vo Fiľakove

od 15.12.2011. Personálne zabezpečenie oddelenia: priemerný evidenčný počet zamestnancov bol v roku 2014 3 – v knižnici pracovali 2 pracovníčky so stredoškolským knižničným vzdelaním a 1 s vysokoškolským vzdelaním zamestnávaná v rámci projektu ÚPSVaR „Podpora zamestnávania nezamestnaných v samospráve“. Všetky priestory knižnice sú mimo pracovného času zamestnancov chránené elektronickým zabezpečovacím systémom.

***II. Akvizície a stav knižného fondu***

Knižnica získala v roku 2014 spolu 2243 zväzkov kníh kúpou aj darom, finančné prostriedky vynaložené na nákup knižného fondu z rozpočtu HMF: 4.864 €. Ďalšie akvizície prebehli pomocou 5 úspešných projektov, z ktorých dva boli realizované v rámci cezhraničnej spolupráce s MR.

**Akvizícia kníh v roku 2014:**

|  |  |  |  |  |  |
| --- | --- | --- | --- | --- | --- |
| Forma získania | | Zloženie prírastkov | | | |
| Kúpou | Darom | Odborná pre  dospelých | Krásna pre  dospelých | Odborná pre deti | Krásna pre deti |
| 430 | 1813 | 1592 | 447 | 32 | 172 |
| Spolu : 2243 | | Spolu : 2243 | | | |

|  |  |  |
| --- | --- | --- |
| Jazykové zloženie prírastkov | | |
| Slovenský jazyk | Maďarský jazyk | Český jazyk |
| 373 | 179 | 43 |
| Spolu : 2212 +31 zv. inojazyčnej literatúry **Spolu: 2243 zv.** | | |

Knižnica pre svojich čitateľov objednávala 16 druhov novín a časopisov: Pravda, Sme, Új Szó, Novohradské noviny, Nový čas pre ženy, Slovenka, Týždeň, Szabad Újság, Vasárnap, Kiskegyed, Krásy Slovenska, Pekné bývanie, Lakáskultúra, Záhradkár, Zdravie, Historická Revue.

Ku koncu roka 2014 tvorilo fond Mestskej knižnice 33.820 zv. kníh v hodnote 75.244,53 €.

**Zloženie fondu ku koncu roka 2014:**

|  |  |
| --- | --- |
| Odborná literatúra pre dospelých čitateľov | 11 407 |
| Krásna literatúra pre dospelých čitateľov | 15 436 |
| Odborná literatúra pre deti | 1 315 |
| Krásna literatúra pre deti | 5 662 |
| Spolu | **33 820** |

Knižnica pokračovala s retrospektívnym a priebežným elektronickým spracovávaním fondu v programe KIS MASK. V roku 2014 sa spracovalo 12 605 zv. kníh, teda celkovo ku koncu roka bolo elektronicky spracovaných 29707 zv. kníh. Elektronický on-line katalóg knižnice bol dostupný cez spoločnú internetovú stránku HMF (www.hradfilakovo.sk) stále len počas pracovnej doby zamestnancov knižnice, on-line rezervácia bude aktivovaná až po prevedení celého knižného fondu do systému (spolu so zväzkami odbornej knižnice) a po vytvorení vhodného servera. Knižný fond sa proti krádežiam chráni elektromagnetickým ochranným systémom.

***III. Výpožičky a registrovaní používatelia***

V roku 2014 knižnica zrealizovala 22 862 výpožičiek absenčných (mimo knižnicu) a 5186 výpožičiek prezenčných (čítaných v knižnici).

Z celkového počtu výpožičiek predstavovali:

* odborná literatúra pre dospelých čitateľov: 1.492 zv.
* krásna literatúra pre dospelých čitateľov: 13.468 zv.
* odborná literatúra pre deti: 1.028 zv.
* krásna literatúra pre deti: 6.152 zv.
* výpožičky periodík: 722 ks.
* Spolu absenčné výpožičky: 22.862 zv.
* prezenčné výpožičky: 5.186 zv.

**SPOLU: 28.048 zv.**

***2. Používatelia***

V knižnici bolo v roku 2014 registrovaných 954 používateľov, z toho 679 tvorili používatelia do 15 rokov. Prudký nárast používateľov do 15 rokov nastal vďaka dobrej spolupráci so základnými školami v meste, využívaním „Kariet priateľov hradu“, ktoré umožňujú zápis deťom do knižnice zdarma. Knižnicu navštívilo v roku 2014 spolu 4.763 návštevníkov, z toho bolo 1 199 návštevníkov podujatí.

***3. Iné služby knižnice***

Mestská knižnica zabezpečuje pre svojich čitateľov aj medziknižničnú výpožičnú službu (MVS) – z iných knižníc sa pre čitateľov požičalo 18 zv. Online služby (verejný internet) knižnice využilo 321 návštevníkov. Internet je pre členov knižnice prístupný každý deň na hodinu zdarma. Inštitúcia poskytuje aj kopírovacie služby.

***IV. Vzdelávacie a kultúrno-spoločenské podujatia***

V roku 2014 sa v knižnici uskutočnilo 50 podujatí pre verejnosť, ktorých sa zúčastnilo spolu 1 199 návštevníkov:

* informačná výchova: 3
* exkurzie : 25
* prezentácie kníh a besedy : 22
* **spolu : 50 podujatí**

hostia: Puntigán József, Pavol Dvořák, Farkas Ottó

Petra Nagyová-Džerengová, Jozef Klinda

Fóthy János, Liszka József, Lackfi János

Peter Gajdošík, Marta Hlušíková,

Koncz Géza a Takács Tamás, ,,Okrúhly stôl“

***V. Stav elektronizácie knižnice***

Mestská knižnica evidovala k 31. 12. 2014 spolu 4 osobné PC, z ktorých sú 3 funkčné s pripojením na internet. V knižnici je pripojenie WiFi pre používateľov.Knižnica spracováva elektronický katalóg, ktorý je dostupný na [www.hradfilakovo.sk](http://www.hradfilakovo.sk),vstupom do programu KIS MaSK.Pre účely verejného internetu slúži 1 počítač v **priestoroch** čitárne.

***VI. Granty a dotácie***

Na rok 2014 bolo vypracovaných 5 knižničných projektov, úspešné boli všetky (3 SR, 2MR)

Z grantových systémov sa získalo spolu **11.262,88 €**:

**Ministerstvo kultúry SR:**

1. ,,Nákup serverového počítača na prevádzkovanie web-katalógu a stolného počítača pre výpožičný systém Mestskej knižnice vo Fiľakove“ – 2330 €.

2. ,,Podpora čítania detí a mládeže v Mestskej knižnici vo Fiľakove“

–1710 €.

3. ,,Obnova a doplnenie knižného fondu Mestskej knižnice vo Fiľakove“ -1500 €.

**Cezhraničné projekty:**

1. Doplnenie knižného fondu knižnými jednotkami v maďarskom jazyku – Márai IV-program Ministerstva kultúry Maďarskej republiky – schválená nefinančná dotácia (formou knižného daru) v hodnote: - 2.053,92 €.

2. Doplnenie knižného fondu knižnými jednotkami v maďarskom jazyku – NKA könyvtámogatási program - Ministerstva kultúry Maďarskej republiky – schválená nefinančná dotácia (formou knižného daru) v hodnote: - 3.668,90 €

***VII. Spolupráca***

Knižnica úzko spolupracovala so školskými zariadeniami v meste a s občianskymi združeniami mesta Fiľakovo.

**D, Poskytovanie turisticko-informačných služieb – Novohradské turisticko-informačné centrum**

Informácie sú turistom a iným návštevníkom mesta poskytované osobne v kancelárii, telefonicky, cez internet a prostredníctvom médií. NTIC poskytuje informácie o cestovnom ruchu v regióne (zariadenia, podujatia, návštevnosť v meste a na území Novohrad-Nógrád Geoparku) študentom vysokých škôl – konzultácie k seminárnym, bakalárskym a diplomovým prácamcca (cca. 5 študentom). NTIC pokračovalo v budovaní a rozširovaní siete regionálnej spolupráce HMF s ubytovacími zariadeniami, kúpeľami a cestovnými kanceláriami (29 firiem na území ohraničenom lokalitami Ďudince – Číž – Sliač – Salgótarján a 6 CK z MR). Podpísala sa aj zmluva o spolupráci s termálnym kúpaliskom Novolandia v Rapovciach. Priebežne prebieha umiestňovanie propagačných materiálov HMF a plagátov miestnych podujatí v objektoch partnerov.

**I. Marketing a propagácia:**

NTIC pripravilo 27 propagačných článkov do tlačených publikácií: spoločný kalendár podujatí OOCR Turistický Novohrad a Podpoľanie, texty o Fiľakove pre SACR, aktualizáciu údajov o NTIC v rámci AICES do Cestovného lexikónu, zoznam podujatí a výročí do Kalendára výročí a Katalógu podujatí 2014 Novohradského osvetového strediska (LC), príprava článkov do Fiľakovských zvestí: 16 za rok 2014.

Pracovníci kancelárie pripravili niekoľko propagačných článkov na elektronické zverejnenie:texty a foto na web OOCR Turistický Novohrad a Podpoľanie**,** Kalendár podujatí 2014 pre SACR**.**

K činnosti NTIC patrí aj mesačné zverejňovanie podujatí na portáloch cestovného ruchu a kultúrneho života, ako [www.ziveslovensko.sk](http://www.ziveslovensko.sk), [www.nocka.sk](http://www.nocka.sk), [www.kultiplex.sk](http://www.kultiplex.sk), [www.slovakia.travel](http://www.slovakia.travel). Počas roka sa doručili propagačné materiály do partnerských hotelov a kúpeľov HMF, pre maďarské cestovné kancelárie.

**\*II. Účasť na výstavách a veľtrhoch CR a na odborných podujatiach:**

* 1/2014 – účasť na veľtrhu CR IFT Slovakiatour – Bratislava 2014
* 2-3/2014 – účasť na veľthu CR Utazás 2014 (2 dni)

**\*III. Spoluorganizovanie podujatí a iná spolupráca:**

**Maloobchodná činnosť a zdaňovaná činnosť:**

Na základe Živnostenského listu č. OŽP-C/2008/00116-2/CR1 vykonáva naša organizácia maloobchodnú činnosť. V rámci tejto činnosti sa v miestnosti lektorov v prístavbe Maďarského spoločenského domu predávajú rôzne suveníry, ako brožúry, pohľadnice, magnet na chladničku, DVD, CD, knižné publikácie a keramika.

Od 01.01.2012 v súvislosti s reorganizáciou bolo k Hradnému múzeu pričlenené Novohradské turisticko-informačné centrum (ďalej NTIC), v ktorom sa vykonáva tiež maloobchodná činnosť – predaj suvenírov, máp, brožúr, ďalej sa poskytujú kopírovacie, faxovacie a tlačové služby a ubytovanie. Súčasťou Hradného múzea sa v rámci reorganizácie stala aj Mestská knižnica. V budove Vigado, v ktorej sa prevádzkuje knižnica, sa prenajímajú miestnosti pre miestnu organizáciu „Klub dôchodcov“ a  šatňa za javiskom pre účely nácviku fiľakovskej hudobnej skupiny Guru Brothers.

Tovar sa obstarával dvoma spôsobmi, a to väčší sortiment tovaru sa obstarával hlavne formou komisionárskych zmlúv (ak sa dalo dohodnúť s dodávateľom) a menší na faktúru. S cieľom spestrenia ponuky tovaru sa ďalej rozširoval okruh dodávateľov aj tovaru (napr. brožúry propagujúce Fiľakovský hrad, rôzne mapy, šperky, drevené meče, viac druhov magnetiek). V roku 2014 sa z predaja tovaru dosiahli tržby vo výške 5.407,06 Eur (z toho na hrade 4.464,49 Eur a v NTIC 942,57 Eur). Oproti r. 2013 sa zaznamenal mierny nárast o 721,24 Eur (v r. 2013 boli tržby vo výške 4.685,82 Eur).

Okrem tržieb z predaja tovaru zdaneniu podliehajú aj príjmy z prenájmu (jedná sa o prenájom hradného dvora na koncerty a rôzne iné komerčné podujatia, na komerčné fotografovanie, prenájom plochy na predajné stánky, prenájom kancelárie a nebytových priestorov v NTIC a vo Vigade). V r. 2014 boli príjmy z prenájmu v celkovej výške: 1.556,00 Eur, z toho HMF – 796,- Eur, NTIC – 220,- Eur, Vigado – 540,- Eur. Tu treba poznamenať, že príjmy z prenájmu NTIC a Vigado v 2014 boli súčasťou rozpočtovaných príjmov.

Zdaneniu ďalej podliehajú aj príjmy z ubytovania: 12 lôžok v podkrovných priestoroch NTIC – v roku 2014 bolo ubytovaných 219 osôb, počet prenocovaní 474 nocí, príjmy boli sume 1.731,- Eur a príjmy za poskytované služby (kopírovanie, faxovanie a tlač) v sume 58,75 Eur.Oproti r. 2013 príjmy z ubytovania klesli o 146,- Eur, t.j. o 7,78 %, bolo to zapríčinené tým, že z počtu 474 prenocovaní bolo 303 prenocovaní neplatiacich.

Zdaňované príjmy činia spolu : **8.813,68 Eur** (vrátane prijatých úrokov – 0,87 Eur).

Výdavky boli vo výške : **7.092,43 Eur** a v nasledovnej štruktúre:

a) spotreba materiálu 568,24 Eur

b) spotreba energie (alikv.časť) 197,68 Eur

c) spotreba nakúpeného tovaru 3.667,53 Eur

d) opravy a udržiavanie 102,00 Eur

e) ostatné služby 0,00 Eur

f) mzdy (alikvót.časť) 1.738,93 Eur

g) zákonné soc.poist. (aliktvót.č.) 600,16 Eur

h) odpisy (registrač.pokladnice) 167,18 Eur

ch) kurzové straty 0,82 Eur

i) poplatky (bankové) 49,89 Eur.

Ako zo štruktúry výdavkov vidieť najväčšiu čiastku tvorí spotreba nakúpeného tovaru. Ďalšiu veľmi významnú položku predstavujú mzdy lektorov a pracovníkov NTIC a zákonné sociálne poistenie (ide o rozpočítanú alikvótnu čiastku, nakoľko lektori na hrade a pracovníci NTIC sú zároveň aj predavačmi v maloobchodnej predajni).

Zisk z maloobchodnej činnosti a zo zdaňovanej činnosti sa dosiahol vo výške **1.721,25 Eur** (ešte pred zdanením). Daň vypočítaná v daňovom priznaní za rok 2014 bola vo výške 378,67 Eur, avšak v zmysle § 46b, ods. 2, 3 a 6 zákona o dani z príjmov bola povinnosť zaplatiť **daňovú licenciu vo výške 480,00 Eur**.